**Deuteronomium 6:10-19**

**Moses se waarskuwing teen die aanslae**

**wat ons verhouding met die HERE wil verwoes.**

**En sy toerusting om ons daarin staande te hou.**

**Februarie 2022**

*Ps-vooraf*  Ps 107: 1, 2

**Ontmoetingsdiens.**

***Votum.***

**“Ons slaan ons oë op na die berge: waar sal ons hulp vandaan kom?**

**Ons hulp is van die HERE wat hemel en aarde gemaak het.”**

**Amen**

***Seëngroet***

**Gemeente van ons Here Jesus:**

**“Genade vir julle en vrede van God die Vader**

**en onse Here Jesus Christus,**

**Amen.”**

***Lofprysing*** – Ps 107: 3, 4

***Geloofsbelydenis***

**Verootmoediging en Versoeningsdiens.**

Kom ons Luister na die Woord van die HERE in Eks 20

***Psalm na die wet*** – Ps 86: 3

***Gebed om skuldbelydenis en verligting.***

***Psalm na gebed*** – Ps 113: 1, 2

**Woorddiens.**

***Skriflesing:*** Deut 6:10-19

* Sê net vinnig weer iets oor die Konteks van Deuteronomium.
* Sê vinnig iets oor die aard van Deuteronomium – Dis Moses se preek.
* Sê vinnig iets oor die plek in die boek.
* Sê vinnig iets oor ***vers 4-5*** se fondament-gebod.
* Sê vinnig iets oor ***vers 6-9*** se verbondenheid aan ***vers 4-5***

***Skrif-verklaring***

**Inleiding**

Geliefdes een of ander tyd kom-it.

Hierdie aanslae

wat my ui-die HERE se verbondsverhouding wil wegsleep

en laat verlore gaan.

*Verduidelik[[1]](#footnote-1)*

**I** Ui-daai verbondsvehouding

waarin-ie HERE ons enige unieke God is.

***Vers 4***.

**II** Ui-daai verbondverhouding

waarin ware dissipels al meer wil leef

met liefde vi-ie HERE. ***Vers 5***.

**III** Ui-daai verbondsverhouding

waarin ons al meer saam met liefde vir-ie HERE

of God-gesentreerd

ook Woord-gefundeerd wil leef. ***Vers 6-9***.

En nou-s-it teen hierdie aanslae

dat Moses in ***vers 10-19*** waarsku.

Maar ons ook toerus.

En dit gaan ook ons tema wees.

|  |
| --- |
| **Moses se waarskuwing teen-ie aanslae**  **wat ons verhouding me-die HERE wil verwoes**  **en sy toerusting om ons daarin staande te hou.** |

En dan-s-ier drie aanslae.

**I** Een wat jou die HERE wil laat vergeet

***vers 10-13***.

**II** Een wat jou agter ander gode wil laat aangaan

***vers 14-15***.

**III** Een wat jou die HERE wil laat versoek

***vers 16-19***.

*Opmerking*

En nou gaan ons eers fokus op-ie aanslae

en op-ie toerusting

wat ons daarin staande hou.

**1.** So kom ons begin by **die aanslae**.

**1.1** Die ***eerste*** een **laat jou die HERE vergeet**.

**A.** Kyk ***vers 12***: *“neem jou dan in ag*

*dat jy die HERE nie vergeet*

*wat jou uit Egipteland, uit die slawehuis, uitgelei het nie.”*

So wat beteken-it om-ie HERE te *“vergeet ...”?*

*Verduidelik[[2]](#footnote-2)*

Wel-ie HERE verdwyn uit jou gedagtes.

En later *“ken”* jy Hom-ie meer nie.

*Opmerking*

So jou verhouding me-die HERE verdwyn.

Want dis mos waaroor-aai *“ken”* in-ie Bybel gaan.

*Bewys*

*“Tog was Ek, die HERE, jou God van Egipteland af,*

*en buiten My het jy geen God* ***geken*** *nie ...*

*Ek het jou in die woestyn* ***geken*** *...*

*(Maar toe) het hulle hart hoogmoedig geword;*

*daarom het hulle My* ***vergeet****.”*

Dis Hos 13:4-6.

Maar sien julle hoe gaan *“ken”* en *“vergeet”* saam.

Met *“vergeet”*

wat beslis nie meer *“ken”* is nie.

En-an gaan *“vergeet”*

altyd ook saam-et *“verlaat”.*

*Bewys*

Ons sien-it in 1Sam 12:9-10

*“Maar hulle het die HERE hul God* ***vergeet*** *...*

*Toe het hulle ... gesê: Ons het ... die HERE* ***verlaat****,*

*en die Baäls en Astartes gedien ...”*

*Toepassing*

Dis erg hê?

Om-ie HERE te *“vergeet”*

is om-ie HERE uit jou gedagtes te laat verdwyn.

Dit loop uit op Hom *“verlaat”*

en Hom nie meer *“ken”* nie.

Dis skrikwekkend!

**B.** So dan-s selfondersoek nodig hê?

Is ek nie besig om-ie HERE te vergeet nie?

So hoe lyk-it as ek-ie HERE vergeet?

*Verduidelik[[3]](#footnote-3)*

**I** Wel om-ie HERE te vergeet gaan saam met

al minder Woord-gefundeerd leef.

al minder-ie Woord in jou hart in bring

met lees bestudeer memoriseer internaliseer

dit waarvan ***vers 6*** praat.

al minder leef in-lyn me-die Woord

in jou persoonlike lewe gesinslewe publieke lewe.

*Bewys*

Moses sê-it byvoorbeeld in ***Deut 8:11.***

**II** Nog iets

wat saam gaan me-die HERE vergeet

is self-gesentreerde lewe vol hoogmoed en self-vertroue.

Wan-die HERE het uit my gedagtes verdwyn.

So al wat oor bly is ***ek***

wa-die HERE vergeet en dink net aan myself.

*Bewys*

Moses wys-it byvoorbeeld in Deut 8:14.

Hos 8:14 praat ook-aar oor.

**III** ‘n Lewe waarin jy heeltyd probeer

om *in* te wees en aanvaar te word deur mense

is ook ‘n merkteken van ek he-die HERE vergeet.

So nou-s ek alleen tussen al hierdie mense.

En ek kort hulle aanvaarding

Want ek het nie meer die HERE

wat my aanvaar nie.

*Bewys*

Jes 51:12-13 praat daaroor.

**IV** Ek kom agter ek-s besig om-ie HERE te vergeet

as ek besluit en beplan

sonder om soos Jak 4:13-15 ons leer te sê:

*“As die Here wil en ons lewe,*

*dan sal ons dit of dat doen.”*

**V** Of in Kol 3:23 sê Paulus:

*“En wat julle ook al doen, doen dit van harte*

*soos vir die Here en nie vir mense nie ...”*

So is-it hoe ek leef en werk?

Of is my vreeslike gevloek as ek sukkel ‘n bewys

dat ek-ie vir-ie HERE werk nie

maar van Hom vergeet het.

**C.** Dis ‘n paar voorbeelde van hoe-it lyk

as ons-ie HERE vergeet.

En dis verskriklik.

Maar wat-s nou die aanslag

wat maak dat ons-ie HERE vergeet?

Kom ons kyk wat was-it vir Israel.

Kyk ***vers 10-11***:

*“En as die HERE jou God jou inbring in die land*

*wat Hy aan jou vaders ... met ‘n eed beloof het*

*om jou te gee*

*groot en mooi stede wat jy nie gebou het nie,*

*en huise vol van allerhande goed wat jy nie gevul het nie,*

*en uitgekapte reënbakke wat jy nie uitgekap,*

*wingerde en olyfbome wat jy nie geplant het nie*

*en jy eet en versadig word,*

*neem jou dan in ag dat jy die HERE nie vergeet ... nie.”*

*Verduidelik[[4]](#footnote-4)*

So dis-aar in-ie beloofde land

da-die vergeet-die-HERE-aanslag gaan kom.

Israel gaan-ie goeie land

van lewe oorvloed vreugde voorspoed beleef.

En?

Die land gaan in-ie middelpunt kom staan.

Israel gaan land-gesentreerd word ipv God-gesentreerd.

En-ie HERE vergeet.

**D.** Maar nou-s-ier iets belangriks.

Is-ie land dan sleg?

Nee! Dis-ie beloofde land.

*Bewys*

Dis-ie land

wa-die HERE in Gen 12 en 13 en 15 en 17

aan Abraham beloof het.

In Gen 26 aan Isak beloof-et.

In Gen 28:13 aan Jakob beloof-et.

En wa-die HERE beloof is nie sleg nie.

*Verduidelik[[5]](#footnote-5)*

Nee hierdie land met *“groot en mooi stede*

*wat jy nie gebou het nie,*

*en huise vol ... goed wat jy nie gevul het nie,*

*en uitgekapte reënbakke wat jy nie uitgekap,*

*wingerde en olyfbome wat jy nie geplant het nie ...”*

praat van-ie HERE wat lewe en oorvloed gee.

Hierdie land was-ie HERE se Evangelie-verkondiging.

Dit het gesê:

Julle he-die Tuin in Eden

die plek van lewe en oorvloed

verloor in julle sondeval.

Maar in my genade is ek met julle op pad na die nuwe Tuin.

*Opmerking*

Daarom dat byvoorbeeld Jesaja oor Kanaän praat

as *“Eden en ... die tuin van die HERE ...”*

in Jes 51:3.

**E.** So regtig:

Kanaän met sy lewe en oorvloed

is regtig net iets wonderliks.

Dis-ie HERE se Evangelie verkondiging.

So wat moet ons hieruit leer?

*Verduidelik[[6]](#footnote-6)*

Wel Israel fokus op-ie gawe

maar nie op die Gewer nie.

Hulle word land-gesentreerd ipv God-gesentreerd.

Hulle word land-gesentreerd in plaas daarvan

dat hulle fokus op-ie Evangelie van die land.

So iets wat goed was het Israel verkeerd gebruik

en toe word-aai verkeerde gebruik die oorsaak

dat hulle die HERE vergeet.

*Toepassing*

En-it gebeur met ons ook.

Byvoorbeeld:

Die HERE gee vir ons Doop en Nagmaal.

Dit moet ons wys op-ie wonderlike Evangelie beloftes.

Dit moet vir ons wys op-ie HERE.

En dan?

Wel ons maak Doop en Nagmaal die middelpunt.

Dit word ons self-uitgedinkte red-middels

En dan vergeet ons die HERE.

*Oorgang*

Daarom dat Moses in ***vers 10-12*** sê:

*“En as die HERE jou God jou inbring in die land*

*wat Hy aan jou vaders ... met ‘n eed beloof het ...*

*en jy eet en versadig word,*

*neem jou dan in ag dat jy die HERE nie vergeet ... nie.”*

In ***vers 13*** rus Moses ons toe

oor hoe om die HERE nie te vergeet nie.

*Opmerking*

Maar daarby kom ons net-nou.

**1.2** Kom ons gaan eers aan na die ***tweede*** aanslag

**van om agter ander gode aan te gaan**.

**A.** Kyk ***vers 14***:

*“Julle mag nie agter ander gode aan loop*

*uit die gode van die volke wat rondom julle is nie.”*

Nou hierdie gode *“van die volke ... rondom ...”* Israel

was hoofsaaklik-ie Baäl-afgode en-ie Astarte-afgode.[[7]](#footnote-7)

*Verduidelik*

**I[[8]](#footnote-8)** Nou Baäl en Astarte was-ie gode van reën.

Hulle gee lewe en vrugbaarheid by jou diere

en vir jou vrou.

Hulle gee daai wonderlike oeste.

**II**[[9]](#footnote-9) So Baal-diens was voorspoedsteologie

waar ***ek*** en ***my*** voorspoed

***my*** rykdom ***my*** goeie-lewe sentraal staan.

En Baäl gee-it vir my.

Dis so totaal anders as Jahwe se ware Godsdiens

waarin Hy ons uit genade alleen

deur Christus alleen verlos in 'n lewe in

waarin ons ons eie wil pryse gee ons self verloën

ons kruis opneem Jesus volg in 'n lewe

waarin ek minder word en Hy al meer.

Baal-diens is net totaal anders.

Daar-s ***ek*** sentraal.

*Toepassing[[10]](#footnote-10)*

Eintlik is alle af-gode so. Nie net Baal nie.

‘n Afgod is altyd iets

wat ***ek*** gebruik om vir ***ek*** te gee

wat self-gesentreerde-***ek*** wil hê

*Voorbeelde*

**a)** Byvoorbeeld: Geld gee mag.

Dwelms gee kalmte goed-voel energie aanvaarding.

Alkohol en dobbel doen omtren-die selfde.

**b)** Of ek sit my vertroue vir ‘n goeie lewe

op medisyne tegnologie polisse en pensioen-fondse.

*Opmerking*

En dis goed wat op hulle ie nie boos is nie.

Maar ons gebruik hierdie goed.

Later sit ons ons liefde en vertroue op hierdie goed

om vir ons goeie lewe te gee.

**c)[[11]](#footnote-11)** Ons sal-it selfs met Jesus doen.

Ons maak Jesus leeg van Wie Jesus regtig is.

Ons maak Hom vol

met wat ons wil hê Hy vir ons moet doen.

Dan word ons afgod-Jesus die Een

wat vir ons rykdom en voorspoed moet gee

vir my goed-voel moet gee en ‘n goeie self-beeld.

*Opmerking*

Die prediking van so ‘n afgod-Jesus

gaan-ie baie oor: Jesus kom vir sondaars nie.

Wan-dis nie waarvoor ek Jesus nodig het nie.

Vir my gaan-it oor die beste lewe nou.

En my Jesus-afgod moe-dit gee.

So dan-s-aar nie tyd vir sleg voel oor my sondes nie.

**B.** En nou waarsku Moses in ***vers 14*** teen hierdie aanslag:

*“Julle mag nie agter ander gode aan loop ... nie.”*

Dit gaan ons wegtrek uit ‘n verhouding me-die HERE.

En daarby het hierdie *“agter ander gode aan loop”*

skrikwekkende gevolge.[[12]](#footnote-12)

Kyk ***vers 15***:

*“Julle mag nie agter ander gode aan loop ... nie*

*want die HERE jou God is ‘n jaloerse God by jou*

*sodat die toorn van die HERE ... nie teen jou ontvlam*

*en Hy jou van die aarde verdelg nie.”*

*Verduidelik*

**I[[13]](#footnote-13)** Miskien sou ***vers 15*** makliker gelees het

as-aar gestaan het:

*“Julle mag nie agter ander gode aan loop ... nie,*

***sodat*** *die toorn van die HERE ... nie teen jou ontvlam ... nie*

***want*** *die HERE jou God is ‘n jaloerse God ...”*

Dit lees vloeiender hê?

Maar nou preek Moses nie so nie.

Hy sit aspris-aai

*“want die HERE jou God is ‘n jaloerse God* ...*”*

voor-ie

*“sodat die toorn van die HERE ... nie ... ontvlam ... nie.”*

So Moses laat ons aspris moeiliker lees.

Hoekom?

Wel omdat Moses ons oor-aai

*“want die HERE jou God is ‘n jaloerse God ...”*

wil-aat struikel.

Ons moe-dit raaksien. Dit moet uitstaan.

Want dis belangrik.

**II[[14]](#footnote-14)** En dit sê so baie!

*“die HERE jou God is ‘n jaloerse God ...”*

Daai *“jaloers”* sê

da-die HERE se verbondsverhouding met ons

soos ‘n huwelik is.

Dit sê da-die HERE ons Man is.

Dit sê dat ons sy bruid is

vir wie Hy met ‘n jaloerse liefde lief het.

*Bewys*

**a)** Dis soos in Jer 2:2 waar-ie HERE vir Israel sê:

*“Ek onthou ... die liefde van jou bruidstyd,*

*toe jy agter My aan geloop het in die woestyn ...”*

**b)** Dis soos in Jer 31:32

waar-ie HERE praat oor sy verbond met Israel.

Hy sê dis *“my verbond ...”*

waarin *“Ék gebieder oor hulle was ...”*

*Opmerking*

Die Hebreeus vir-aai *“gebieder”* is *baal*

wat in hierdie verbond-konteks *man* beteken.

Die KJV vertaal met: *“my covenant ...”*

waarin *“I was an husband unto them ...”*

**III[[15]](#footnote-15)** So dis wa-daai *“jaloerse God”* beteken.

Met jaloerse liefde verlos-ie HERE Israel

en maak Hy haar sy bruid.

Maar dan eis sy jaloerse liefde

dat ons Hom sal lief hê *“met jou hele hart ...”*

sê ***Deut 6:5***.

**IV[[16]](#footnote-16)** En as ons dan *“agter ander gode aan loop ...”?*

Dis egbreek. Dis hoerery.

En dan word-ie HERE se jaloerse liefde oordeel.

Dit word toorn wat *“teen jou ontvlam*

*en Hy jou van die aarde verdelg ...”*

waarsku Moses in ***vers 15***.

*Toepassing*

In Openb 2:4-5 waarsku Jesus

en-an sê Hy vir sy Kerke

met Wie Hy in ‘n huweliksverbond staan:

*“Maar Ek het teen jou*

*dat jy jou eerste liefde verlaat het ...*

*bekeer jou en doen die eerste werke.*

*Anders kom Ek gou ...*

*en sal jou kandelaar van sy plek verwyder ...”*

So ja die HERE met sy jaloerse liefde vir ons

soek by ons passie volle liefde vir Hom.

Hy soek radikale God-gesentreerdheid.

*Oorgang*

Daarom: *“Julle mag nie agter ander gode aan loop ... nie ...*

*sodat die toorn van die HERE jou God nie teen jou ontvlam ... nie.”*

Maar hoe gaan ons staande bly

teen-ie aanslae van-ie afgode?

Hoe gaan ons volhard

in radikale liefde vir-ie HERE?

Wel-ie antwoord lê in-aai:

*“die HERE jou God is ‘n jaloerse God ...”*

*Opmerking*

Maar ons kom net-nou daarby.

**1.3** Kom ons fokus eers op-ie ***derde*** aanslag.

En dis-**ie aanslag van om-ie HERE te versoek**.

**A.** Kyk ***vers 16***:

*“Julle mag die HERE julle God nie versoek ... nie.”*

*Verduidelik[[17]](#footnote-17)*

In-aai laaste deel van ***vers 16***

gee Moses meer inligting oor hoe-it werk

as jy die HERE versoek:

*“Julle mag die HERE ... nie versoek*

***soos*** *julle Hom* ***by Massa*** *versoek het nie.”*

*Openbaringsgeskiedenis*

Nou Massa was ‘n plek op Israel se woestyn-tog.

*Opmerking[[18]](#footnote-18)*

Ons kry-aai geskiedenis in Eks 17:1-7.

Daar was-ie water nie.

Toe-t Israel teen Moses getwis en gemurmureer.[[19]](#footnote-19)

*“Gee julle vir ons water om te drink ...*

*Waarom het u ons dan uit Egipte laat optrek*

*om (ons) van dors te laat omkom? ...*

*Is die HERE in ons midde of nie?”*

*Verduidelik[[20]](#footnote-20)*

So Israel he-die HERE se goeie bedoelings betwyfel.

Hulle betwyfel dit

of-ie HERE hulle lief het en in liefde by hulle is.

Jy vertrou nie meer-ie HERE nie.

Nou dis om-ie HERE te versoek.

**B.** En ons?

Ek weet-ie van julle nie

maar ek-s so baie maal hier.

*Verduidelik[[21]](#footnote-21)*

Byvoorbeeld:

Ek het my idee oor hoe my lewe moet loop.

Ek het my idee oor wat loopbaan-sukses is.

Of ek dink dat goeie lewe daai lewe is

waarin ek gesond is fiks is

sonder allerhande krisisse is.

En gebeur-it net nie.

Dan word kwaad. In my hart twis ek. Ek murmureer.

Uit my kwaad kom-aai hoekom vrae?

Hoekom moe-dit nou *so* uitwerk.

Is dit nou hoe die HERE harde werk beloon?

Is die HERE werklik hier vir my?

En: As Hy in beheer is lyk-it nie vir my

asof Hy vir my omgee nie.

*Toepassing[[22]](#footnote-22)*

Dit is om-ie HERE te versoek.

Dis hoe-it lyk

op-pad uit ‘n verhouding me-die HERE uit.

*Oorgang*

So daarom:

*“neem jou dan in ag*

*dat jy die HERE nie vergeet ... nie ...*

*Julle mag nie agter ander gode aan loop ... nie ...*

*Julle mag die HERE julle God nie versoek ... nie.”*

Maar hoe gaan ons-it reg kry

om hierdie waarskuwings van Moses uit te leef?

Hoe gaan ons staande bly?

Wel dis hoekom Moses ons ook toerus.

**2.** Kom ons fokus nou daarop.

**Moses se toerusting**.

**A.** In ***vers 12*** sê Moses:

*“neem jou dan in ag*

*dat jy die HERE nie vergeet ... nie.”*

So hoe gaan ons dit regkry?

*Verduidelik*

**I[[23]](#footnote-23)** Wel Moses wys ons in ***vers 13***:

*“Jy moet die HERE jou God vrees en Hom dien;*

*en by sy Naam moet jy sweer.”*

**II[[24]](#footnote-24)** En dan moet *“die HERE jou God vrees ...”*  uitstaan.

Uit vrees vir-ie HERE vloei *“Hom dien;*

*en by sy Naam moet jy sweer.”*

*Opmerking*

Ons kon-it sien by ***vers 1-3***

***En*** as jy die HERE vrees

vergeet jy Hom net nie.

**B.** So wat-s-aai ‘vrees vir-ie HERE’ nou weer?

*Verduidelik[[25]](#footnote-25)*

Wel dis-ie meer angs nie.

Nee dis diep ontsag vir-ie HERE.

*Skrif-met-Skrif*

Deut 10:12 sê vrees vir-ie HERE

gaan altyd saam met lief-wees vir-ie HERE.

Ps 40:4 sê vrees vir-ie HERE

gaan altyd saam met vertroue op-ie HERE.

Deut 6:2 sê vrees vir-ie HERE

gaan altyd ook saam met gehoorsaamheid aan-ie HERE.

*Toepassing*

So dis hoe jy die HERE nie vergeet nie.

Leef al meer me-daai diep ontsag vir-ie HERE.

Dan sal jy ook die HERE wil dien

*“en by sy Naam ... sweer”*

sê ***vers 13***.

*Opmerking[[26]](#footnote-26)*

So as ek ‘n eed aflê gaan ek-ie HERE inroep

as my belangrikste getuie om-ie waarheid

van wat ek nou sê te waarborg.

Hoekom?

Wel omdat ek Hom vrees

en Hy daarom vir my die belangrikste is.

*Verdere-toepassing*

So gaan ek-ie HERE dan vergeet?

Nee! Ek vrees Hom.

En in-aai vrees is-it ne-die ene liefde

en vertroue en eerbied.

En-an vergeet ek skoon daarvan

om-ie HERE te vergeet.

**B.** In ***vers 16*** sê Moses:

*“Julle mag die HERE julle God nie versoek ... nie”*

So hoe gaan ons dit regkry?

*Verduidelik[[27]](#footnote-27)*

Wel sit in-ie plek daarvan ***vers 17-18***:

*“Julle moet die gebooie van die HERE julle God*

*en sy getuienisse en sy insettinge*

*wat Hy jou beveel het, ywerig onderhou ...”*

En ons wil

want ons begin al meer leef met ***vers 13*** se

*“Jy moet die HERE jou God vrees ...”*

So ons breek versoek die HERE.

En ons kies radikaal vir vrees die HERE.

En leef in-lyn met sy Woord.

**C.** So sien julle Moses se toerusting?

Breek met vergeet die HERE en versoek die HERE

begin by vrees vir-ie HERE.

Maar nou:

Hoe kom ons uit by vrees vir-ie HERE?

Wel as ons fokus op dit

wat Moses in-ie middel

tussen ***vers 10-13*** en ***vers 16-18***

sit.

En dis wat Moses in ***vers 14-15***  oor die HERE sê:

*“Julle mag nie agter ander gode aan loop ... nie,*

*want die HERE jou God is ‘n jaloerse God by jou ...”*

*Verduidelik[[28]](#footnote-28)*

Sien julle ons God?

Hy-s ‘n God van jaloerse liefde.

En hierdie werklikheid

moet ons net al meer en meer

vul met diep diep ontsag.

Want in sy jaloerse liefde

eis-ie HERE ons totale liefde.

Maar Hy gee Hy Hom ook in totale self-opoffering.

Dis-aai jaloerse liefde

wa-die HERE ook dryf om sy volk te verlos.

En dan kan-it nie anders nie.

As jy-it sien

as jy-it waarlik sien

word jy vol ontsag-vrees vir-ie HERE

en vol liefde vir-ie HERE.

*Openbaringshistories[[29]](#footnote-29)*

**I** En ons sien-aai jaloerse liefde

As-ie HERE Israel uit Egipte verlos:

Ja *“Toe Israel ‘n kind was, het Ek hom* ***liefgehad*** *...”*

me-daai jaloerse liefde

*“en uit Egipte het Ek my seun geroep.”*

Sê Hos 11:1.

**II** En as Israel en ons ons rug op-ie HERE draai

en van Hom af weg hoereer?

Wel Dis-aai jaloerse liefde

wat oordeel bring.

Maar dis ook-aai selfde jaloerse liefde

wa-die HERE dryf om Homself te gee

om vir elkeen wat bekeer en in Jesus glo

verlossing te bewerk.

**III** En om dit te sien is aangrypend.

Dit vul jou met regtige diep ontsag vir-ie HERE.

*Skrif-met-Skrif*

**a)** Jesaja laat ons dit sien in Jes 42:10-16

*“Die HERE sal uittrek soos ‘n held;*

*Hy sal die ywer opwek ...”*

En dis-ie selfde Hebreeuse woord

as ***Deut 6:15*** se jaloers[[30]](#footnote-30)

Ja die HERE sal sy jaloerse liefde opwek

*“soos ‘n krygsman ... teen sy vyande Hom*

*as held openbaar.”*

*“Ek het baie lank geswyg, My stil gehou ...*

*Ek sal uitskreeu soos een wat baar,*

*Ek sal hard asemhaal en hyg tegelykertyd.”*

*“Ek sal berge en heuwels woes maak ...*

*Ek sal riviere tot eilande maak ...”*

*“En Ek sal blindes lei op ‘n weg*

*wat hulle nie ken nie ...”*

Daai blindes is ‘n beeld van ons

wat verlore was dwalend weg van die HERE af.[[31]](#footnote-31)

*“Ek sal die duisternis lig maak voor hulle uit ...*

*Dit is die dinge wat Ek doen en nie nalaat nie.”*

**b)** In Jes 9:5-6 laat Jesaja ons nog verder sien:

*“Want ‘n Kind is vir ons gebore,*

*‘n Seun is aan ons gegee;*

*en die heerskappy is op sy skouer,*

*en Hy word genoem: Wonderbaar, Raadsman,*

*Sterke God, Ewige Vader, Vredevors—“*

*“tot vermeerdering van die heerskappy*

*en tot vrede sonder einde,*

*op die troon van Dawid en oor sy koninkryk,*

*om dit te bevestig en dit te versterk*

*deur reg en deur geregtigheid,*

*van nou af tot in ewigheid.*

*Die ywer ...”*

En dis weer-aai jaloerse liefde

*“van die HERE van die leërskare sal dit doen.”*

**c)** En-an sien ons-it uiteindelik aan-ie kruis

waar-ie HERE Homself in sy Seun gee

in jaloerse selfopofferende liefde

om ons te verlos

sodat ons in selfopofferende liefde

ons al meer vir-ie HERE kan gee.

**Slot**

Kan-it anders?

as ons-ie HERE ons God sien die jaloerse God

die *El-Qana* die *Theos Zelotees*

in sy self-opofferende jaloerse liefde

besig om vir Hom ‘n bruid te verlos

dan vul dit jou met ontsag!

Jy hou van Hom. Jy kry eerbied vir Hom.

Jy word al meer lief vir Hom.

En om Hom te vergeet

agter ander gode aan te loop

en Hom te versoek

walg jou al meer.

*Toepassing*

So sien ons Hom in sy Woord

en in-ie prediking van die Woord?

Weet julle Kom ons wees soos-aai blinde ou by Jerigo.

Jesus het daar verby gegaan.

Hy-t daarvan gehoor

en *“al harder uitgeroep:*

*Seun van Dawid, wees my barmhartig!”[[32]](#footnote-32)*

Jesus het gaan staan en vir Hom gesê:

*“Wat wil jy hê moet Ek vir jou doen?”*

Dis jaloerse liefde aan-ie werk

Wel die blinde het toe gesê:

*“Rabbóni, dat ek mag sien.”[[33]](#footnote-33)*

Kom ons vra dit

sodat ons die HERE al meer kan sien

sodat ons al meer gevul kan word met ontsag vir Hom

en Hom nooit meer vergeet nie

nooit meer agter ander gode aangaan nie

en nooit meer Hom versoek nie.

**Amen.**

**Antwoorddiens**

***Gebed***

***Barmhartigheidsdiens***

***Slotsang***  Ps 31: 15, 17, 19

**Wegstuurseën.**

Ontvang nou die seën van die HERE en gaan in vrede.

**“Die genade van die Here Jesus Christus**

**en die liefde van God**

**en die gemeenskap van die Heilige Gees sy met julle almal!**

**Amen.**

1. Vgl Deuteronomium 6,4-5.docx; Deuteronomium 6,6-9.docx [↑](#footnote-ref-1)
2. Vgl Holladay bl 369; TWOT vol 2 bl 922; NIDOTTE vol 4 bl 104 [↑](#footnote-ref-2)
3. Vgl TWOT vol 2 bl 922; NIDOTTE vol 4 bl 104; Verklarende Bybel bl 769; Bybel met verklarende aantekeninge vol 2 bl 1559; Briges, Resepectable sins, bl 48-50, 54-55 [↑](#footnote-ref-3)
4. Vgl Currid se Deut komm bl 149; Calvyn se Eks-Deut komm vol 1 bl 374; Bybel met verklarende aant vol 1 bl 378 [↑](#footnote-ref-4)
5. Vgl Waltke, An Old Testament Theology, bl 512, 534-535; Beale, A New Testament Theology – unfolding the Old Testament in the New, bl 751-752, 752 vn 3, 754-755, 759-761, 763-764. [↑](#footnote-ref-5)
6. Vgl Calvyn se Eks-Deut komm vol 1 bl 374; Ten opsigte van die boodskap van vers 10-13 help die volgende kommentare my ook:

   there was a danger of their being so engrossed with their new possessions as to forget the Lord and his gracious dealings with them (Spence-Jones, H.D.M. ed., 1909. Deuteronomy, London; New York: Funk & Wagnalls Company).

   Their possession of all this and the sense of satiety it brought (v. 11b) might lead Israel to believe that it and not God was the source of blessing (Merrill, E.H., 1994. Deuteronomy, Nashville: Broadman & Holman Publishers).

   The danger was that, when they began to eat and become full, they would forget God. Every circumstance or situation, no matter that it may come as a gift from God, has temptations peculiar to it. When things go well, even under the blessing of God, watch out! As C. H. Spurgeon is reputed to have said, ‘Adversity has slain its thousands, but prosperity its tens of thousands’ (Brown, P.E., 2008. Deuteronomy: An expositional commentary, Leominster, UK: Day One Publications). [↑](#footnote-ref-6)
7. Rig 2:11-13; 10:6 (NIDOTTE vol 4 bl. 423). [↑](#footnote-ref-7)
8. Vgl NIDOTTE vol 4 bl 424; TWOT vol 1 bl 119-120; Davis RD se Rig komm bl 32; Davies JA se 1Kon komm bl 315; Bright, The Kingdom of God, bl 52-53 [↑](#footnote-ref-8)
9. Vgl Davis se 1Sam komm bl 57 [↑](#footnote-ref-9)
10. Vgl Welch, Adictions, bl 47-50; Piper, When I don’t desire God, bl 58 [↑](#footnote-ref-10)
11. Vgl Davies JA se 1Kon komm bl 315 [↑](#footnote-ref-11)
12. פן (vers 15b) lei ‘n negatiewe doel-sin in by Moses se volstrekte gebod in vers 14 van ‘nie agter ander gode aan loop nie’ (BHNG bl 249). Die doel van die gebod is sodat nie יחרה אף־יהוה אלהיך בך והשׁמידך מעל פני האדמה. Dit sê egter ook dat die gevolg van agter ander gode aangaan יחרה אף־יהוה אלהיך בך והשׁמידך מעל פני האדמה gaan wees (Craigie se Deut komm bl 172). [↑](#footnote-ref-12)
13. Vgl Joüon&Muraoka, A Grammar of Biblical Hebrew, bl 601. [↑](#footnote-ref-13)
14. Vgl TWOT vol 2 bl 802; NIDOTTE vol 1 bl 389, vol 3 bl 938; Currid se Deut komm bl 96; Craigie se Deut komm bl 138; Packer, Knowing God, bl 193-194 [↑](#footnote-ref-14)
15. Vgl Packer, Knowing God, bl 193-194; NIDOTTE vol 3 bl 1166 [↑](#footnote-ref-15)
16. Vgl TWOT vol 2 bl 802; NIDOTTE vol 3 bl 938 [↑](#footnote-ref-16)
17. Vgl Joüon&Muraoka, A Grammar of Biblical Hebrew, bl 604; Currid se Deut komm bl 150; Verklarende Bybel, bl 201 [↑](#footnote-ref-17)
18. Vgl Currid se Deut komm bl 150; Bybel met verklarende aantekeninge vol 1 bl 378 [↑](#footnote-ref-18)
19. sê vers 2-3 en vers 7 [↑](#footnote-ref-19)
20. Vgl Craigie se Deut komm bl 174; Currid se Deut komm bl 151; Calvyn se Eks-Deut komm vol 1 bl 421-422; Reformation study Bible bl 117; Bybel met verklarende aantekeninge vol 1 bl 378 [↑](#footnote-ref-20)
21. Vgl Tripp, Awe, bl 100-104 [↑](#footnote-ref-21)
22. En dis verskriklik Want is Ps 95:8-9 sê die HERE: “*Verhard julle hart nie soos by Mériba, soos op die dag van Massa in die woestyn nie; waar julle vaders My versoek het ...”* Sien julle? Om die HERE te versoek kom uit ‘n harde hart. Harde harte is in die Word harte wat nie in ‘n verhouding met die HERE is nie (Reformation Heritage study Bible bl 43). [↑](#footnote-ref-22)
23. Vgl K&D se Deut komm bl 325; Lange se Deut komm bl 95; Craigie se Deut komm bl 173. [↑](#footnote-ref-23)
24. Vgl Deuteronomium 6,1-3.docx [↑](#footnote-ref-24)
25. Vgl TWOT vol 1 bl 400-401; NIDOTTE vol 2 bl 529-530, vol 4 bl 176; Welch, When people are big and God is smal, bl 97-98, 101-134; Waltke, A Theology of the Old Testament, bl 483; Fernando se Deut komm bl 249; Welch, When people are big and God is small, bl 101-134 [↑](#footnote-ref-25)
26. Vgl TWOT vol 2 bl 899-900; Currid se Deut komm bl 150; Craigie se Deut komm bl 173; K&D se Deut komm bl 325; Bybel met Verklarende aantekeninge, vol 1 bl 378 [↑](#footnote-ref-26)
27. Vgl NIDOTTE vol 3 bl 112; Currid se Deut komm bl 151; Craigie se Deut komm bl 174; Bybel met verklarende aantekeninge vol 1 bl 378.

    Ten opsigte van die boodskap van vers 16-17: Moses warns the people against repeating their behaviour at Massah. There would be hardships in capturing the land, and things would not go absolutely smoothly all the time after that, so the people were to settle it in their minds to keep God’s commandments diligently and do what was right and good in his sight. It is not unusual to find people who once professed faith in Jesus Christ, but who have given up following him because at some point their prayers were not answered as they wanted. Things turned out in such a way that they felt justified in deciding that he had not passed their test. So they no longer followed him. The fact is that God may test us, but we have no right to put him to the test (Brown, P.E., 2008. Deuteronomy: An expositional commentary, Leominster, UK: Day One Publications). [↑](#footnote-ref-27)
28. Vgl TWOT vol 2 bl 802; NIDOTTE vol 3 bl 1166-1167 [↑](#footnote-ref-28)
29. Vgl TWOT vol 2 bl 802; NIDOTTE vol 3 bl 1166-1167 [↑](#footnote-ref-29)
30. Vgl TWOT vol 2 bl 802; NIDOTTE vol 3 bl 1166-1167 [↑](#footnote-ref-30)
31. Vgl Sate vertaling met kanttekeninge, bl 885 [↑](#footnote-ref-31)
32. Mark 10:48 [↑](#footnote-ref-32)
33. Mark 10:51 [↑](#footnote-ref-33)